晉驃騎大將軍，會稽忠王司馬元顯，字朗君，河內溫人也。以孝武帝太元七年生。父文孝王司馬道子，母劉氏。尋進侍中，會王恭舉兵，自請討之，兵未發，恭息戈矣。翌年，元顯父司馬道子、譙王司馬尚之圖滅王恭，恭復舉兵，元顯慷慨謂道子曰：「去年不討王恭，致有今役。今若複從其欲，則太宰之禍至矣。」時人聞之，皆謂有晉明雄風，道子乃悉以軍政委之，進征討都督，統軍伐逆，功成，詔賜甲杖百人入殿，尋加散騎常侍、中書令。時年十六。